Съобщение за уведомление за Изработване на Подробен устройствен план – План за застрояване (ПУП-ПЗ) за поземлен имот № 078012 в землището на с. Смирненски, община Ветово с цел промяна предназначението на имота и изграждане на птицеферма с капацитет до 30 000 броя места за птици
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителите Р. Сивриев, И. Сивриев, М. Кочанов уведомление за Изработване на Подробен устройствен план – План за застрояване (ПУП-ПЗ) за поземлен имот № 078012 в землището на с. Смирненски, община Ветово с цел промяна предназначението на имота и изграждане на птицеферма с капацитет до 30 000 броя места за птици 
Предложеният Подробен устройствен план – План за застрояване (ПУП-ПЗ) за поземлен имот № 078012 в землището на с. Смирненски, община Ветово, предвиждащ отреждане на устройствена зона „ТП – територия за птицеферма“, попада в обхвата на т. 9.1 „Подробни устройствени планове – планове за застрояване и парцеларни планове за елементите на техническата инфраструктура извън границите на урбанизираните територии” от Приложение 2 към Наредбата за условията и реда за извършване на екологична оценка на планове и програми – Наредбата за ЕО, приета с ПМС №139 (ДВ, бр. 57/2004 г. изм. и доп. ДВ, бр. 12/2016 г.). Съгласно разпоредбите на чл. 2, ал. 2, т. 1 от същата Наредба, предложеният ПУП-ПЗ подлежи на преценяване необходимостта от екологична оценка. 

Конкретното инвестиционно предложение, посочено в разработения проект на ПУП-ПЗ на цитирания имот за „Изграждане на птицеферма с капацитет до 30 000 броя места за птици“, попада в обхвата на Приложение 2, т. 1 „Селско, горско и водно стопанство“, буква „д)“ –  „интензивно животновъдство (инвестиционни предложения, невключени в приложение № 1)“ към чл.93, ал.1, т.1 и 2 от ЗООС и подлежи на процедура по преценяване на необходимостта от извършване на оценка на въздействието върху околната среда (ОВОС).


Съгласно чл. 91, ал. 2 от ЗООС, когато за инвестиционното предложение, включено в Приложение 1 и 2 на Закона се изисква и изготвяне на самостоятелен план или програма, компетентният орган по околна среда може по искане на възложителя или по своя преценка да допусне извършването само на една от оценките по Глава шеста на ЗООС. Отчитайки предвижданията и обхвата на устройствения план, считам за целесъобразно в случая прилагането на процедурата по преценяване на необходимостта от оценка на въздействието върху околната среда.

Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 1769/26.04.2017 г.
Копие на писмото е изпратено в Община Ветово и кметство село Смирненски
